32004R0788
L 138/17
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 788/2004 НА ЕВРОПЕЙСКИЯ ПАРЛАМЕНТ И НА СЪВЕТА
от 21 април 2004 година
за изменение на Регламент (ЕО) № 2236/95 на Съвета и Регламенти (ЕО) № 1655/2000, (ЕО) № 1382/2003 и (ЕО) № 2152/2003 с оглед адаптиране на референтните суми, за да се отчете разширяването на Европейския съюз
ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
като взеха предвид Договора за създаване на Европейската общност, и по-специално член 71, параграф 1, член 80, параграф 2, член 156, първи параграф и член 175 от него,
като взеха предвид предложението на Комисията,
като взеха предвид становището на Европейския икономически и социален комитет,
след консултации с Комитета на регионите,
в съответствие с процедурата, предвидена в член 251 от Договора (1),
като имат предвид, че:
За да се отчете разширяването на Европейския съюз, следва да се адаптират референтните суми в следните регламенти:
-
Регламент (ЕО) № 2236/95 на Съвета от 18 септември 1995 г. относно общите правила за отпускане на финансова помощ от Общността в областта на трансевропейските мрежи (2),
-
Регламент (ЕО) № 1655/2000 на Европейския парламент и на Съвета от 17 юли 2000 г. относно финансовия инструмент в областта на околната среда („LIFE“) (3),
Регламент (ЕО) № 1382/2003 на Европейския парламент и на Съвета от 22 юли 2003 г. относно предоставянето на европейска финансова помощ за подобряване на екологичните постиженията в системата на товарния транспорт (Програма „Марко Поло“) (4), и
-
Регламент (ЕО) № 2152/2003 на Европейския парламент и на Съвета от 17 ноември 2003 г. относно наблюдението на горите в Общността и тяхното взаимодействие с околната среда (Forest Focus) (5),
ПРИЕХА НАСТОЯЩИЯ РЕГЛАМЕНТ:
Член 1
Член 18 от Регламент (ЕО) № 2236/95 се изменя, както следва:
1.
Заглавието „Бюджетни ресурси“ се заменя със заглавието „Финансиране“;
2.
Параграф първи се заменя със следното:
„Финансовата рамка за прилагане на настоящия регламент за периода 2000-2006 г. е 4 874,88 милиона eуро.“
Член 2
Член 8 от Регламент (ЕО) № 1655/2000 се изменя, както следва:
1.
Заглавието „Продължителност на третата фаза и бюджетни ресурси“ се заменя със заглавието „Продължителност на третата фаза и финансиране“;
2.
Параграфи 1 и 2 се заменят със следното:
„1. „LIFE“ се осъществява на фази. Третата фаза започва на 1 януари 2000 г. и завършва на 31 декември 2004 г. Финансовата рамка за осъществяване на третата фаза за периода 2000-2004 г. се определя на 649,9 милиона еуро.
2. Финансирането, което е определено за предвидените в настоящия регламент действия, се вписва в годишните разпределения на общия бюджет на Европейския съюз. Наличните годишни разпределения на средства се разрешават от бюджетния орган в рамките на финансовата перспектива.“
Член 3
Член 13 от Регламент (ЕО) № 1382/2003 се изменя, както следва:
1.
заглавието „Бюджет“ се заменя със заглавието „Финансиране“;
2.
параграф първи се заменя със следния текст:
„Финансовата рамка за осъществяване на програмата „Марко Поло“ за периода от 1 януари 2003 г. до 31 декември 2006 г. е 100 милиона еуро.“
Член 4
Член 13 от Регламент (ЕО) № 2152/2003 се заменя със следното:
„Член 13
1. Финансовата рамка за прилагане на схемата за периода 2003-2006 г. е 65 милиона еуро, от които 9 милиона EUR могат да се използват за мерките за предотвратяване на пожари.
2. Годишните разпределения на средства се разрешават от бюджетния орган в рамките на годишната бюджетна процедура и в зависимост от финансовата перспектива.“
Член 5
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Страсбург на 21 април 2004 година.